**ענת מושקובסקי** (נולדה ב-13 במאי 1991) היא זמרת-יוצרת ומלחינה ישראלית.

ביוגרפיה
--------

מושקובסקי נולדה בחולון. היא סיימה את לימודיה התיכוניים במגמת מוזיקה בתיכון קריית שרת. את שירותה הצבאי עשתה בלהקת חינוך ייצוגית. בשנת 2015 סיימה תואר ראשון בגאופיזיקה ומדעים פלנטריים באוניברסיטת תל אביב. לאחר מכן למדה לתעודת הוראה במתמטיקה. בשנת 2021 סיימה תואר שני בפדגוגיה של מדעים מדויקים בסורבון.

קריירה
------

בשנת 2010 החלה להופיע עם להקת עוזי נבון ומכרים. שנה לאחר מכן השתתפה במופע "נורית הירש ו-"החבר'ה הטובים" לצד אימרי זיו ורז שמואלי שהיו עם מושקובסקי בלהקה הצבאית, עם המלחינה נורית הירש במיטב שיריה.

בשנת 2016 הצטרפה להרכב האחיות לוז לצד יפעת זיו ושירה ז' כרמל. ההרכב הופיע בפסטיבלי בינלאומיים בין היתר בפסטיבל "Safaricom Jazz Festival" בניירובי ופסטיבל הג'אז הבינלאומי אילת. בנוסף יצא ההרכב לסיבובי הופעות באירופה, ארצות הברית וקנדה. באותן שנים הופיעו במחזה סיפור אהבה בשלושה פרקים בבימויו של נתן דטנר, שהוצג בתיאטרון הבימה.

בשנת 2017 הוציאה את אלבומה הראשון, "Happy as a Dog" בלייבל קמע. בן שלו בחר בשיר הנושא מתוכו לאחד משירי השנה שלו במהדורה מסכמת לשנת 2017. השיר הושמע בתחנות רדיו רבות בהן כאן 88, גלגלצ, 103fm וכאן גימל. בקליפ לסינגל שיצא שנה לאחר מכן בבימויו של עידן אלתרמן, כיכבה נועה קולר. באותה שנה הקליטה קולות ליווי לאלבום "סביבנו" של יוני רכטר והשתתפה בסיבוב השקת האלבום.

בשנת 2018 השתתפה בסדרת המופעים "השתקפויות" עם שלומי שבן, יוני רכטר, והקאמרטה הישראלית ירושלים. באותה שנה התארחה במופע "40 שנה להתכוונות" של יוני רכטר בפסטיבל הפסנתר בתל אביב. ביצוע בכורה לשיר "חבק אותי", שהלחין רכטר למילותיו של עלי מוהר הושר על ידי מושקובסקי במופע.

בשנת 2019 הוציאה את אלבומה השני "Loud and Clear", שיצא בלייבל נענע דיסק. השיר "Everything Can Be Yours" הושמע בתחנות רדיו רבות וזכה לביקורות חיוביות ממבקרי המוזיקה. במופע ההשקה שעלה במועדון התדר אירחה את שלומי שבן. באותה שנה שיחקה בסדרת הטלוויזיה "מתיר עגונות", ששודרה בכאן 11 בבימויו של דוד אופק. בשנת 2019 הופיעה במופע המחווה לקינג קרימזון בניהולו המוזיקלי של נדב הולנדר.

בשנת 2020 השתתפה מושקובסקי לצד יובל מנדלסון באלבום הילדים של הולנדר, "מגש הקצב" למילותיו של נתן אלתרמן. באותה שנה הוציאה את החידוש לשיר הילדה הכי יפה בגן, שתרגמה נעמי דהן תחת הכותרת "La Petite Fille la Plus Jolie du Monde" למילותיו של יהונתן גפן. את השיר הפיק מוזיקלית שוזין (יוני לוין), שגם הפיק את האלבומים הקודמים. השיר הושמע בתחנות רדיו רבות ונכנס לפלייליסטים של גלגלצ, כאן 88 וכאן גימל. השיר הושמע רבות בצרפת והפך ללהיט המושמע תדיר בתחנות רדיו מקומיות ולאומיות. באותה שנה עלה בבכורה המופע של ההרכב המוזיקלי "העבריות" בפסטיבל האישה בתיאטרון חולון בהשתתפות מושקובסקי. בשנת 2020 השתתפה גם באלבום ״המשורר״, אלבום משירי המשורר חזי לסקלי. שירי האלבום הולחנו על ידי דורי פרנס והפיק מוזיקלית של ערן ויץ.

בשנת 2021 הופיעה בפסטיבל אינדינגב בבמה המרכזית. באותה שנה הופיעה בפסטיבל הפסנתר עם מופע מקור על טהרת הפסנתר וכלי קשת עם "אנסמבל צ'יל פיל", איתם יצאה לסיבוב הופעות ברחבי הארץ.

בשנת 2022 הוציאה שיר מקורי ראשון בצרפתית בשם "Monade", שנכנס לפלייליסטים של גלגלצ וכאן 88. מגזין המוזיקה "קולומבוס" בחר בשיר כאחד משירי תשפ"ב במוזיקה הישראלית. באותה שנה שחררה טרילוגיית שירים בשם ״תזמורת״ בשיתוף פעולה עם צ׳יל פיל, לתזמוריו של שון לו יון גלעד.

בשנת 2023 הוציאה מושקובסקי את השיר "אין עוד מלבדה", שיר מקורי בעברית. את השיר כתבה על בנה ימים ספורים לפני הולדתו. באותה שנה שרה מיצירותיהם של יוני רכטר ועלי מוהר במופע "תפילה תל אביבית" שהנחו במשותף רכטר ורוני קובן. באותה שנה שחררה רימיקס בשם J’oublie ליצירה של אמן הפסנתר והסאונד יחזקאל רז.

ב-12 בינואר 2024 הוציאה את הסינגל "רגע אחד".

חיים אישיים
-----------

נשואה למני וולט. השניים הורים לילד ומתגוררים במרכז הארץ.

קישורים חיצוניים
----------------

ויקישיתוף מדיה וקבצים בנושא **ענת מושקובסקי** בוויקישיתוף
* אתר האינטרנט הרשמי של ענת מושקובסקי
* ענת מושקובסקי, ברשת החברתית פייסבוק
* ענת מושקובסקי, ברשת החברתית אינסטגרם
* ענת מושקובסקי, סרטונים בערוץ היוטיוב
* ענת מושקובסקי, באתר אייטונס (באנגלית)
* ענת מושקובסקי, באתר ספוטיפיי
* אתר למנויים בלבד בן שלו, כשמקשיבים לענת מושקובסקי אכן מרגישים שמחים כמו כלב, באתר הארץ, 14 בינואר 2018
* ענת מושקובסקי היא כוח טבע שנמצא בשיאו הפראי - KZradio רדיו הקצה, באתר KZradio רדיו הקצה, ‏31 באוקטובר 2021
* אתר למנויים בלבד סיון קלינגבייל, יום בחיי ענת מושקובסקי - נגמר הפלירטוט, בחרתי גם במוזיקה וגם בפיזיקה, באתר הארץ, 27 ביוני 2019
* רחלי פלנט רוזן, ‏ענת מושקובסקי בסינגל חדש: תזכרו את השם, באתר "סרוגים", 8 באוגוסט 2022

הערות שוליים
------------

1. ↑  אתר למנויים בלבד סיון קלינגבייל, יום בחיי ענת מושקובסקי - נגמר הפלירטוט, בחרתי גם במוזיקה וגם בפיזיקה, באתר הארץ, 27 ביוני 2019
2. ↑  אתר למנויים בלבד עידית סוסליק, עכבר העיר, "סיפור אהבה בשלושה פרקים": דרמה אנושית מוצלחת, באתר הארץ, 19 באפריל 2017
3. ↑  אתר למנויים בלבד בן שלו, כשמקשיבים לענת מושקובסקי אכן מרגישים שמחים כמו כלב, באתר הארץ, 14 בינואר 2018
4. ↑  ענת מושקובסקי מספרת על אלבומה החדש Happy as a Dog|103fm, באתר 103FM - האזנה לרדיו און ליין
5. ↑   Anat Moshkovski - Happy as a Dog (Official Video), סרטון בערוץ "Anat Moshkovski", באתר יוטיוב (אורך: 02:56)
6. ↑  פסטיבל הפסנתר, פסטיבל הפסנתר - הפסנתר 2018 - יוני רכטר - 'התכוונות' ועוד, באתר פסטיבל הפסנתר
7. ↑   יוני רכטר וענת מושקובסקי - חבק אותי (התכוונות ועוד, 2018), סרטון בערוץ "יוני רכטר", באתר יוטיוב (אורך: 02:32)
8. ↑  יובל אראל‏, ענת מושקובסקי – Everything Can Be Yours, בבלוג של יובל אראל, מגזין מוזיקה ותרבות, 15 באוגוסט 2019
9. ↑  הַלַיְלָה, ענת מושקובסקי מארחת את שלומי שבן | תדר, באתר הַלַיְלָה | הופעות, מסיבות ומוזיקה, ‏16 באוקטובר 2019
10. ↑  מערכת הורים, ‏מגש הקצב: תקליט הילדים החדש משירי אלתרמן הוא קלאסיקה מיידית לכל המשפחה, באתר ‏מאקו‏, 3 ביוני 2020
11. ↑  השיר "הילדה הכי יפה בגן" בתרגום לצרפתית- *Anat Moshkovski & Shuzin Live @ InDnegev 2021 - La Petite Fille La Plus Jolie Du Monde*, נבדק ב-2023-06-10
12. ↑  אתר למנויים בלבד בן שלו, לאחד משירי הילדים הישראליים הכי אהובים יש עכשיו גרסה צרפתית, באתר הארץ, 17 בנובמבר 2020
13. ↑   אולפן 88 | ענת מושקובסקי, סרטון בערוץ "כאן | 88", באתר יוטיוב (אורך: 31:21)
14. ↑  יובל אראל‏, תזמורת הג'אז הישראלית עושה קסמים, בבלוג של יובל אראל, מגזין מוזיקה ותרבות, 6 בינואר 2024
15. ↑  מאיה נחום שחל, הלהקה הנשית הכי גדולה בארץ: "ביחד אנחנו כוח־על", באתר כלכליסט, 21 באוגוסט 2023
16. ↑  מאיה נחום שחל, יופי סוטה ועקום: אלבום שמוקדש לשירי חזי לסקלי, באתר כלכליסט, 15 באוקטובר 2020
17. ↑  תומר גילת, אינדינגב 2021 – יומן פסטיבל מצולם, בבלוג של יובל אראל, מגזין מוזיקה ותרבות, 21 באוקטובר 2021
18. ↑  אתר למנויים בלבד בן שלו, איך נהפך הרכב הקשתנים "צ'יל פיל" לצליל שמלווה את ההיפ־הופ המקומי?, באתר הארץ, 13 ביולי 2022
19. ↑  מערכת כאן, בחירות העורכים - כאן 88 | 25.1.2022, באתר כאן – תאגיד השידור הישראלי, 1 בפברואר 2022
20. ↑  הכותבים והכותבות של קולומבוס מסכמים שנה של מוזיקה ישראלית – תשפ"ב - Columbus Music Magazine, באתר Columbus Music Magazine, ‏25 בספטמבר 2022
21. ↑  רחלי פלנט רוזן, ‏ענת מושקובסקי בסינגל חדש: תזכרו את השם, באתר "סרוגים", 8 באוגוסט 2022
22. ↑  רחלי פלנט רוזן, ‏שלושה אקורדים ואינסוף רכות | הסינגל החדש של ענת מושקובסקי, באתר "סרוגים", 14 במרץ 2023
23. ↑  רגע אחד - Single by ענת מושקובסקי, באתר Spotify